આમ તો જૂનાથાણા ગણેશોત્સવના મેળામાં સ્ટોલ લગાવવા ઉપર પ્રતિબંધ તો મૂકાયો હતો પરંતુ અહીં ધંધો કરવા આવતા વેપારીઓ છેલ્લી ઘડી સુધી મેળામાં સ્ટોલ માટે તંત્ર પરમિશન આપશે એવી આશા લગાવી બેઠા હતા. આજે શુક્રવારે બપોરબાદ પણ અનેક વેપારીઓ ધંધાનો સામાન લઈ જૂનાથાણાના સરકારી પરિસરમાં અડીંગો જમાવી બેઠા હતા અને સ્ટોલ માટે પરમિશન મળવાની રાહ જોઈ બેઠા હતા. જોકે તંત્ર તરફથી સાંજ સુધી તો ગ્રીન સિગ્નલ મળ્યો હતો. જોકે જર્જરિત બિલ્ડિંગથી દૂર સ્ટોલ ખોલવા દીધાની વાત પણ કેટલાક વેપારીએ વહેતી કરી હતી.